Letter of Judas
Material: papyrus
Place: Oxyrhynchites
Categories: Brief (privat)
Judas an Joses und Maria (seine Frau)
wegen eines Unfalls bittet er um Besuch und Hilfe
κυρίῳ μου πατρὶ Ἰωσῇ καὶ τῇ συμβίῳ μου 
Μαρίᾳ                    Ἰούδας. 
προηγουμένως εὔχομαι τῇ θίᾳ προνοίᾳ 
περὶ τῆς ὑμῶν ὁλοκληρίας ἵνα καὶ ὑγιαίνοντας 
ὑμᾶς ἀπολάβω. πᾶν οὖν ποίησον, κυρία μου 
ἀδελφή, πέμψον μοι τὸν ἀδελφόν σου, ἐπιδὴ 
εἰς νόσον περιέπεσα ἀπὸ πτώματος ἵππου. 
μέλλοντός μου γὰρ στραφῆναι εἰς ἄλλο μέρος, 
οὐ δύναμαι ἀφʼ ἐμαυτοῦ, εἰ μὴ ἄλλοι δύο ἄνθρωποι 
ἀντιστρέψωσίν με καὶ μέχρις ποτηρίου 
ὕδατ[ο]ς οὐκ ἔχω τὸν ἐπιδίδουντά μοι. 
βοήθησον οὖν, κυρία μου ἀδελφή. σπουδαῖόν σοι 
γενέσθω ὅπως τὸ τάχος πέμψῃς μοι, ὡς 
προεῖπον, τὸν ἀδελφόν σου. εἰς τὰς τοιαύτας 
γὰρ ἀνάγκας εὑρίσκονται οἱ ἴδιοι τοῦ ἀνθρώπου. 
ἵνα οὖν καὶ σοὶ παραβοηθήσῃς μοι τῷ ὄντι 
ἐπὶ ξένης καὶ ἐν νόσῳ ὄντι. καὶ πλοῖον 
ἐπεζήτησα ἐνβῆναι καὶ οὐχ εὗρον τὸν 
ἐπιζητοῦντά μοι. ἐν τῇ γὰρ Βαβυλῶνεί εἰμεί. 
προσαγορεύω τὴν θυγατέρα μου καὶ πάν
τας τοὺς φιλοῦντας ἡμᾶς κατʼ ὄνομα. 
καὶ ἐὰν χρίαν ἔχῃς κέρματος, λάβε παρὰ Ἰσὰκ τον κολοβον, 
τον ἔνγιστα σοι μενον[τ]α 
 ἐρρῶσθαι ὑμᾶς εὔχομαι 
πολλοῖς χρόνοις.
ἀπόδος συμ.... ..................................................